El Carnaval de Terra Endins de Torelló es remunta a l'any 1977, per tant fa quaranta dos anys que se celebra.
A banda dels elements i "litúrgies" pròpies de tota festa de carnaval (la rua, l'enterrament de la sardina, etc.), té d'altres aspectes que el fan singular i únic, com ara el ritual del Pullassu, la festa de Senyoretes i Homenots i el Terra Endins Festival.
Aquest proppassat mes de juliol ha quedat inscrit al Catàleg del Patrimoni Festiu de la Generalitat de Catalunya, la festa del "Misteri de la Selva" de la Selva del Camp, que enguany celebra el quarantè aniversari de la primera representació.
El proppassat dijous 11 de juliol va tenir lloc a la Direcció General de Cultura Popular i Associacionisme Cultural del Departament de Cultura la 2ona Viquimarató de refranys, organitzada pel Centre de Documentació de Cultura Popular, amb la col·laboració de l'Amical Wikimedia i l'Associació Cultural Joan Amades.
El proper 16 de setembre, la Federació d'Ateneus de Catalunya (FAC) estrenarà el documental 'Ateneus: llavor de llibertat' a la Filmoteca de Catalunya, en un acte presidit per la consellera de Cultura Mariàngela Vilallonga, on la Federació rebrà el reconeixement per la seva aportació al món de la cultura a través de les gairebé 180 entitats federades.
Del proppassat 29 de juliol fins el 30 d'agost es pot veure a la biblioteca Jordi Rubió i Balaguer de Sant Boi de Llobregat, l'exposició sobre la presència, l'any passat, de la cultura catalana al Smithsonian Folklife Festival de Washington.
Setembre és mes de festes majors.
De totes les festes majors en destaquem les incloses en el Catàleg del Patrimoni Festiu de Catalunya: Santa Tecla (Tarragona), Santa Tecla (Sitges), Festes del Tura (Olot), Festa Major de Solsona, Festa Major de la Mare de Déu de la Riera (les Borges del Camp) i Ball de Pabordes de Sant Joan de les Abadesses.
Juliol i també agost, són els mesos de les festes del Segar i Batre, i enguany se'n celebren a setze municipis d'arreu de Catalunya: Forallac, Llagostera, Sant Gregori, La Vall de Bianya, Cabra del Camp, Avinyonet del Penedès, Gòsol, Avià, Celrà, Gombrèn, Santa Eulàlia de Riuprimer, La Fuliola, Cornet (Sallent), Calldetenes, Santa Eugènia de Berga i Cabó.
El proper dimarts 2 de juliol, a les set de la tarda i a l'Institut d'Estudis Catalans, l'Honorable Consellera de Cultura de la Generalitat de Catalunya Mariàngela Villalonga, presidirà l'acte de cloenda de la commemoració dels 15 anys de l'Institut Ramon Muntaner (IRMU).
El Dansàneu 2019 FESTIVAL DE CULTURES DEL PIRINEU es celebra del dimarts 25 al diumenge 30 de juny a les Valls d'Àneu.
És un projecte que posa en valor la riquesa patrimonial i natural del territori i fa una proposta cultural que es vertebra a partir de la dansa i la música d'arrel.
Desplega la proposta cultural, lúdica, festiva i participativa en vuit poblacions del territori: Esterri d'Àneu, València d'Àneu, Isil, la Guingueta d'Àneu, Espot, Escaló, Sorpe i Sort.
La Segona Viquimarató de Refranys, que es desenvoluparà el proper dijous 11 de juliol (de 9,30 a 14 hores) a la segona planta de l'Edifici de la Filmoteca de Catalunya, és un acte organitzat per l'Amical Wikimedia, la Direcció General de Cultura Popular i Associacionisme Cultural del Departament de Cultura de la Generalitat de Catalunya i l'Associació Cultural Joan Amades.